《重九后一日赋是日即馀余日》
明代·林光

天生两脚踏烟霞，老态从来日日加。不把西风移皂帽，还浇秋酒对黄花。

凉侵院竹知秋老，醉舞莱衣到日斜。四十四年贫是福，眼边儿女莫咨嗟。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。